
Z A P I S N I K
od 7. listopada 2026. o ročištu kod 
Općinskog suda u Zlataru, Stalna služba u Krapini
           
	Prisutni od suda:
	
	Pravna stvar:

	Jasmina Božić
	Ovrhovoditelj:
	EOS MATRIX d.o.o.

	(sudac)

	
Ovršenik:
	
Marija Šantek i dr.

	
Lidija Grgić
	
  Radi:
	
Ovrha na nekretninama

	(zapisničar)
	
	



Sudac otvara ročište u 08:30 sati i objavljuje predmet raspravljanja.

Utvrđuje se da su pristupili:

Za ovrhovoditelja: nitko, dostava uredna
Za I- ovršenika Mariju Šantek:  nitko 
Za II- ovršenika Albina Šanteka:  nitko-dostava uredno iskazana

Utvrđuje se da je pristupila građevinska vještakinja Mirjana Tušek.

	Utvrđuje se da je 6. listopada 2026. u spis zaprimljen podnesak ovrhovoditelja kojim ispričava svoj nedolazak zbog poslovnih obveza, te budući da nije imao primjedbi na dopunu nalaza i mišljenja građevinskog vještaka moli Naslov da sukladno dopuni donese Zaključak o prodaji nekretnina.

	Utvrđuje se da je 6. listopada 2026. u spis zaprimljena liječnička potvrda za I-ovršenicu Mariju Šantek u kojoj je navedeno da je bolesnica preboljela moždani udar te da nije sposobna za kretanje van kuće, te prisustvovanje na sudskom ročištu.

Sudac donosi 
r j e š e n j e

	Održat će se ročište.

	Prelazi se na saslušanje prisutne vještakinje 

	Vještak Mirjana Tušek, Pristava Krapinska, Pristava Krapinska 23, sudu osobno poznata, propisno opomenuta 
i s k a z u j e
Nakon što mi se predočava da je nalaz i mišljenje izrađen prema površinama i brojevima čestica iz Katastra, a ne prema površinama i oznakama prema gruntovnici, dopunjujem, odnosno ispravljam svoj nalaz i mišljenje tako da:
- nekretninu označenu sa kčbr. 165/5, upisanu u Zk. ul. 123, k.o. Pregrada procjenjujem na iznos od 103.000,00 €, 
- nekretninu označenu sa kčbr. 167/1, upisanu u Zk. ul. 123, k.o. Pregrada procjenjujem na iznos od 3.300,00 €, 
- nekretninu označenu sa kčbr. 173/1, upisanu u Zk. ul. 2189, k.o. Pregrada procjenjujem na iznos od 14.400,00 €, 
- nekretninu označenu sa kčbr. 169/2, upisanu u Zk. ul. 2505, k.o. Pregrada procjenjujem na iznos od 18.700,00 €, 
- nekretninu označenu sa kčbr. 169/3 upisanu u Zk. ul. 2505, k.o. Pregrada procjenjujem na iznos od 9.300,00 €, 
ili sveukupno 148.700,00 €.

	Posebno dodajem da je do razlike u visini procjene došlo iz razloga što su površine u Katastru, drugačije, odnosno razlikuju se od površina navedenih u Gruntovnici, također pojašnjavam da pri ispravljenoj procjeni vrijednosti nekretnina nisam uzela u obzir kčbr. 644, koja je navedena u posjedovnom listu, ali ne postoji kao takva u gruntovnici, i ta čestica je bila procijenjena na iznos od 9.000,00 €, ali s obzirom da ista nije predmet ovog ovršnog postupka, tu česticu nisam ponovno procjenjivala.

	Sve to sam opisala u svom ispravku dopune nalaza i mišljenja kojeg se obvezujem dostaviti putem e-komunikacije.

	Za vještaka pitanja nema.

	Vještak traži trošak prema računu kojeg će dostaviti u spis.

	Sudac donosi
r j e š e n j e

	Današnji zapisnik dostavit će se ovrhovoditelju i ovršeniku, te će se dopuna, odnosno ispravak nalaza i mišljenja dostaviti strankama na očitovanje u roku od 15 dana.

	Daljnja odluka uslijedit će pisanim putem.
	
					Dovršeno u 8:50 sati 
